Na temelju članka 31. stavka 1., Odluke o socijalnoj skrbi Grada Makarske (Glasnik Grada Makarske, br. 21/21), Gradonačelnik Grada Makarske dana, 25. siječnja 2022. godine donosi

**ODLUKU**

**o iznosu studentske potpore u**

**akademskoj godini 2021./2022.**

Članak 1.

Ovom Odlukom utvrđuje se pravo i iznos studentske potpore redovitim studentima s područja grada Makarske u akademskoj godini 2021./2022.

Članak 2.

Pravo na jednokratnu studentsku potporu (u daljnjem tekstu: potpora) ima: redoviti student preddiplomskog, diplomskog i integriranog studija ili stručnog i specijalističkog studija, uključujući studente u statusu redovnog studenta apsolventa u razdoblju od dvanaest mjeseci trajanja tog statusa i student koji je upisan na jedno od visokih učilišta u Republici Hrvatskoj.

Pravo iz ovog članka priznaje se podnositelju zahtjeva, koji uz uvjete iz stavka 1. ispunjava i uvjet prebivališta iz članka 27. Odluke o socijalnoj skrbi Grada Makarske (Glasnik Grada Makarske, br. 21/21).

Članak 3.

Potpora iznosi za :

* studenta kojemu je mjesto studiranja udaljeno do 100 kilometara - 450,00 kuna,
* studenta kojemu je mjesto studiranja udaljeno do 300 kilometara - 900,00 kuna,
* studentu kojemu je mjesto studiranja udaljeno do 500 kilometara – 1.400,00 kuna,
* studentu kojemu je mjesto studiranja udaljeno do 700 kilometara – 1.800,00 kuna i
* studentu kojemu je mjesto studiranja udaljeno iznad 700 kilometara – 1.900,00 kuna.

Članak 4.

Redoviti studenti s područja grada Makarske koji su iskoristili pravo na financiranje autobusne karte prema mjestu studiranja i obratno od 01. listopada do 31. prosinca 2021. godine, također mogu ostvariti studentsku potporu, ali će ista biti umanjena za iznos financiranja ostvaren u 2021. godini.

Članak 5.

Upravni odjel za javne potrebe i društvene djelatnosti objavit će javni pozi u kojem se navodi rok za prijavu, visina potpore, uvjeti dodjele, potrebni dokumenti i način prijave.

Članak 6.

Ova Odluka stupa na snagu danom donošenja i objavit će se u Glasniku Grada Makarske.

KLASA: 602-04/22-01/1

URBROJ: 2181-6-06/01-22-1

Makarska, 25. siječnja 2022. godine